stanford-oval/wikipedia huggingface dataset:
משאל העם במולדובה לחברות באיחוד האירופי 2024

הצבעה בקלפי ב-20 באוקטובר
ב-20 באוקטובר 2024 נערך במולדובה משאל עם ארצי כדי להכריע האם לשנות את חוקת מולדובה (אנ') כך שתביע את רצונם של אזרחי מולדובה להצטרף (אנ'), לאיחוד האירופי, ובכך להקשות על ממשלות עתידיות לסגת מהמסלול הפרו-אירופי. המשאל נערך במקביל לבחירות לנשיאות מולדובה (אנ'), ובסופו אושרה ההצעה.
רקע

במרץ 2022, בעקבות פלישת רוסיה לאוקראינה, הגישה מולדובה בקשה לחברות באיחוד האירופי. ביוני אותה שנה קיבלה מולדובה מעמד של "מדינה מועמדת" מטעם המועצה האירופית, ובדצמבר 2023 הודיעה המועצה על החלטתה לפתוח במשא ומתן עם מולדובה על הצטרפותה לאיחוד. תאריך היעד של ההצטרפות נקבע ל-2030.
נשיאת מולדובה מאיה סנדו השיקה פלטפורמה מקוונת לקידום משאל העם ויתרונות החברות באיחוד האירופי, כחלק ממסע הבחירה מחדש שלה לתפקיד. במרץ 2024 הביעה סנדו את תקוותה שמשאל העם יתקיים במקביל לבחירות לנשיאות. ב-21 במרץ 2024 אישר הפרלמנט של מולדובה החלטה שקראה להמשך המאמצים להצטרף לאיחוד האירופי. במהלך ההצבעה על ההחלטה יצאו כל מפלגות האופוזיציה מהדיון בפרלמנט. ב-16 במאי אישר הפרלמנט את קיום משאל העם במקביל לבחירות לנשיאות ב-20 באוקטובר.
רקע > גגאוזיה

ב-2 בפברואר 2014 נערכו באזור האוטונומי גגאוזיה שני משאלי עם על הצטרפות למסגרות אירופאיות. במשאל הראשון הצביעו 98.4% בעד הצטרפות לאיגוד המכס של בלארוס, קזחסטן ורוסיה, ובמשאל השני הצביעו 97.2% נגד הצטרפות לאיחוד האירופי. 98.9% מהמצביעים תמכו גם בהצעה להכריז על עצמאותה של גגאוזיה אם מולדובה תתאחד עם רומניה, בשל החשש שהצטרפות לאיחוד האירופי תוביל לאיחוד כזה.
המשאל

ועדת הבחירות המרכזית של מולדובה רשמה את המפלגות שהשתתפו בקמפיין לקראת משאל העם. מתוך 15 המפלגות שנרשמו רשמית עד 20 בספטמבר, 13 היו בעד שינוי החוקה ושתיים נגד השינוי, לצד כמה מפלגות כמו המפלגה הסוציאליסטית של מולדובה (PSRM) והמפלגה לפיתוח ולגיבוש מולדובה (PDCM), שהחרימו את משאל העם.
לקראת המשאל והבחירות לנשיאות הודפסו כ-2.8 מיליון פתקי הצבעה. זו הייתה הפעם הראשונה בהיסטוריה של מולדובה שלצד פתקי הצבעה ברומנית הודפסו גם פתקים בחמש שפות נוספות של המיעוטים במדינה. 2,092,641 פתקי הצבעה היו ברומנית, 631,979 ברוסית, 3,400 בגגאוזית, 991 בבולגרית, 870 בשפה הרומנית ו-115 באוקראינית. עבור מצביעים באזור הבדלני הפרו-רוסי טרנסניסטריה הונפקו 90,000 פתקי הצבעה, מחציתם ברומנית ומחציתם ברוסית.
ההצבעה בבחירות ובמשאל העם התאפשרה גם ב-234 קלפיות מחוץ לגבולות מולדובה. המצביעה הראשונה הייתה לודמילה ויזדואג'ה, תושבת דרום קוריאה ילידת מולדובה, שנסעה מסיאול לטוקיו כדי להצביע בקלפי ביפן. יותר מ-50 קלפיות נפתחו באיטליה, 17 בארצות הברית ושתיים במוסקבה.
המשאל > נוסח המשאל

נוסח השאלה שהועלה להצבעה היה:
Susțineți modificarea Constituției în vederea aderării Republicii Moldova la Uniunea Europeană?
(האם אתה תומך בתיקון החוקה במטרה להצטרף לאיחוד האירופי של הרפובליקה של מולדובה?)
אפשרויות ההצבעה היו "כן" (ברומנית: da) ו"לא" (ברומנית: nu).
המשאל > סקרי דעת קהל

| תאריך | סוקר/חברת סקרים | בעד | נגד | נמנע / אף אחד / לא החלטתי |
| --- | --- | --- | --- | --- |
| 11–16 באוקטובר 2024 | CBS Research–WatchDog | 55.1% | 34.5% | 10.3% |
| 13–15 באוקטובר 2024 | קבוצת אינטלקט | 44% | 31% | 25% |
| 19 בספטמבר–10 באוקטובר 2024 | iData–IPP | 47.9% | 23% | 29.1% |
תוצאות

תוצאת משאל העם הייתה צמודה יותר מכפי שחזו הסקרים המקדימים, ובין היתר נטען לקניית קולות מצד המתנגדים לשינוי החוקתי.
| בחירה | קולות | % |
| --- | --- | --- |
| בעד | 749,719 | 50.35 |
| נגד | 739,155 | 49.65 |
| סה"כ | 1,488,874 | 100.00 |
| קולות כשרים | 1,488,874 | 97.22 |
| קולות פסולים/פתקים לבנים | 42,518 | 2.78 |
| סה"כ | 1,531,392 | 100.00 |
מקור: ועדת הבחירות המרכזית של מולדובה
תוצאות > חשד למעורבות זרה

הנשיאה סנדו ייחסה את התוצאה הצמודה במשאל להתערבות זרה ותיארה אותה כ"מתקפה חסרת תקדים על הדמוקרטיה". היא הוסיפה כי לממשלתה יש ראיות לכך ש-150,000 קולות נקנו. האיחוד האירופי מסר כי הן המשאל והן הבחירות לנשיאות התקיימו "תחת התערבות והפחדה חסרי תקדים של רוסיה ושלוחיה". בתקופה שלפני המשאל ערכה משטרת מולדובה 350 פשיטות בהן נעצרו אזרחים בחשד שהתכוונו להפיץ חומרי תעמולה פרו-רוסיים ולקנות כ-300 אלף קולות, כרבע מסך המצביעים הצפויים, בניסיון להטות את התוצאה לטובת המתנגדים. בין השאר נטען למעורבותו של איש העסקים הישראלי אילן שור, שנמלט ממולדובה למוסקבה אחרי שמפלגה שניסה להנהיג במדינה הוצאה אל מחוץ לחוק. על האשמים בניסיון להטות את הבחירות הוטלו קנסות בגובה 37,000 לאו מולדובני (מעל 1,900 אירו או 2,100 דולר אמריקאי נכון לשנת 2024), אך ניתנה להם האפשרות לביטול העונש אם ישתפו פעולה עם הרשויות.
תוצאות > תגובות בינלאומיות

האיחוד האירופי בירך על התוצאות וגינה את "ההתערבות המרושעת חסרת התקדים של רוסיה לכאורה". נשיאת הנציבות האירופית אורסולה פון דר ליין שיבחה את תוצאת משאל העם ואמרה כי "מול הטקטיקות של רוסיה, מולדובה מראה שהיא עצמאית, חזקה ורוצה עתיד אירופי!". ז'וזפ בורל, שר החוץ של האיחוד האירופי, אמר כי "האיחוד האירופי ומולדובה חולקים עתיד משותף. אנחנו מחויבים להמשיך ולתמוך בהתפתחות הדמוקרטית של מולדובה, ברפורמות ובצמיחה הכלכלית שלה, כמו גם בחיזוק החוסן שלה בדרכה להצטרף לאיחוד".
גם ארצות הברית ציינה את הניסיונות הרוסיים "לערער את הבחירות במולדובה ואת ההצטרפות שלה לאירופה". בקרמלין הביעו ספקות בנוגע לתוצאה הדחוקה של התומכים בשינוי החוקתי, והכחישו את הטענות על התערבות.
שרת החוץ לשעבר של פינלנד, שעמדה בראש צוות המשקיפים של הארגון לביטחון ולשיתוף פעולה באירופה, אמרה בהודעה רשמית כי "האיום הגדול ביותר לחופש הבחירות היה קמפיין נרחב ושיטתי להשפעה זרה מצד רוסיה, ששיתפה פעולה עם שחקנים ממולדובה ויצרה מניפולציה של המידע, קניית קולות ועוד פעילות בלתי חוקית בנוגע להצבעה".
ויאסה

| --- | --- |
 מדינה:  ממלכת קורו 
 השקפה דתית:  הינדואיזם 
 בן או בת זוג:  Ambika  Ambalika 
 
ויאסה (Vyasa) הוא דמות מרכזית ברוב המסורות ההינדיות. ויאסה נחשב למחבר של האפוס ההודי הנודע "מהאבהארטה" שהיא אחת משתי היצירות האפיות הידועות והחשובות ביותר בתרבות הודו העתיקה.
על פי הבְּהָאגַוַטה פּוּרָאנַה ויאסה הוא ההתגלמות ה-17 של וישנו.
על פי המסורת, ויאסה היה בנו הבלתי חוקי של פרשרה סטיאבטי. ויאסה נולד וגדל באי ליד העיירה קאלפי במדינת אוטר פראדש. סטיאבטי הביאה לעולם עוד שני בנים. הבכור שבהם, צ'יטרנגאדה, נהרג בקרב, והצעיר ביותר, ויצ'יטרוביריה, מת ללא ילדים. ויאסה, שחי חיים פשוטים למדי ביער נישא בהמשך לאלמנה של אחיו למחצה. ממנה היו לו שני בנים - דהריטרשטה ופאנדו, אשר ייסדו את שני השבטים שנלחמו זה בזה במהאבהארטה - בניו של המלך פָּאנְדוּ, שנקראים בהתאמה פאנדווה (Pandavas), ובניו של דהריטרשטרה שנקראים קָאוּרַוְוַה (Kauravas) על שם ממלכת קורו.
החג "גורו פורנימה", אשר מכונה גם "ויאסה פרונימה", מוקדש לוויאסה. החג נחגג ביום בו לפי המסורת חל יום ההולדת של ויאסה.
מכתש בכוכב חמה קרוי על שמו של ויאסה.
פרנסיסקו מיישדו

פרנסיסקו מיירה מיישדו (בפורטוגזית: Francisco Meira Meixedo; נולד ב-19 במאי 2001 בפורטו שבפורטוגל) הוא כדורגלן פורטוגזי המשחק בעמדת השוער בקבוצת אסטרלה דה אמדורה מליגת העל הפורטוגלית.
קריירת מועדונים

מיישדו גדל במחלקות הנוער של פורטו ופדרואנסה. בשנת 2019 החל לשחק בקבוצת המילואים של פורטו במסגרת הליגה הפורטוגלית השנייה. ב-14 במאי 2022 ערך את הופעת הבכורה שלו בקבוצה הראשונה של פורטו, בניצחון 1-0 על אשטוריל במסגרת המחזור ה-34 בליגת העל הפורטוגלית לעונת 2022/2023.
ב-14 ביולי 2024 חתם מיישדו על חוזה ל-3 שנים באסטרלה דה אמדורה מליגת העל הפורטוגלית.
קריירה בינלאומית

מיישדו נכלל בסגל נבחרת פורטוגל עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.
הערות שוליים

↑  Francisco Meixedo oficializado no Estrela da Amadora, www.record.pt (ב־European Portuguese)
↑  Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנסיסקו מיישדו".
פרם ז'נרל

פרם ז'נרל (צרפתית: Ferme générale) היה זיכיון לגביית מכסים ומסי מעבר שניתן על ידי המלך בתקופת המשטר הישן בצרפת לתקופה של שש שנים. גובי המס בעלי זיכיון כזה כונו "פרמייֶה ז'נרוֹ" (fermiers généraux).
למסי הפרם ז'נרל שורשים כבר בתקופת השלטון הרומי בצרפת במערכת שכונתה "פורטוריה". קרל הגדול המשיך בשיטה זו של מיסוי אחרי כן. מיסים אלו נגבו גם במהלך ימי הביניים ועד המאה השבע-עשרה. בשנת 1598 "הפריט" סוּלי את המס בהפכו אותו לזיכיון, וכיוון זה זכה לפיתוח נוסף תחת ז'אן-בטיסט קולבר, שר האוצר של לואי הארבעה-עשר. הפרם ז'נרל כשלעצמו כונן תחת שם זה בשנת 1726.
מסי הפרם ז'נרל היו שנואים בצרפת, ועם המהפכה הצרפתית בשנת 1789 הם בוטלו וה"פרמייה", גובי המיסים, נתבעו לדין. הפרמייה לשעבר, המדען אנטואן לבואזיה, הוצא להורג בגיליוטינה.
| --- | --- |
בקרת זהויות :  NLI: 987007594797705171  BnF: cb12497486b (data)  GND: 4446575-0  ISNI: 0000 0001 2293 841X  LCCN: n89622446  SUDOC: 029202078  VIAF: 145543806   WorldCat (עם VIAF): 145543806 
ערך זה הוא קצרמרבנושא צרפת. אתם מוזמנים לתרום לוויקיפדיה ו.
סופיזם

ערך זה עוסק בפילוסופים יוונים. אם התכוונתם לזרם באסלאם, ראו .
סוֹפיזם (ביוונית: Σόφισμα, אופן הגייה: סופיסמה) הייתה תורתם של חברי קבוצת מורים פרטיים מכובדת באתונה שביוון העתיקה, שעיקר עיסוקם היה הוראת רטוריקה. העדויות המוכרות כיום על הסופיזם הגיעו לידינו דרך ציטוטים חלקיים מתורתם שנכתבו על ידי מתנגדיהם, בייחוד כתבי אפלטון. חשיבות הסופיזם במסגרת הפילוסופיה היוונית רבה, גם משום שהפילוסופיה הסוקראטית צמחה על רקע הסופיזם.
אטימולוגיה

מקור השם במונח היווני – σόφισμα (סופיסמה) – שמקורו במילה σοφία (חכמה) ובפועל σοφίζω (סופיזו), שפירושו לעסוק בדברי חכמה. מילים נוספות ממקור זה הן לדוגמה: σοφός (סופוס) שפירושה אדם חכם.
עקרונות יסוד

הסופיזם מאופיין ברלטיביזם. הסופיסטים משוכנעים בחוסר היכולת האנושית להגיע אל האמת. ההגעה אל האמת בלתי אפשרית, מפני שחושינו קולטים את המציאות באופן המשתנה מאדם לאדם, עיבוד המידע החושי משתנה מאדם לאדם, ואף השימוש בשפה משנה את תפיסתנו את המציאות. לאמת גם אין חשיבות משום שאין לה משמעות פוליטית רבה.
ויכוח בין "פיסיס" (טבע) ו"נומוס" (חוק).
תחילת חקר האדם, החברה והפוליטיקה בפילוסופיה.
חשיבות רבה ללימוד הרטוריקה (תורת הנאום), מפני שפריחת הדמוקרטיה ביוון העתיקה הביאה להכרה שהמקומות לצבירת כוח והשפעה הם בתי המשפט ואסיפות העם. המפתח לצבירת הכוח וההשפעה הוא ביכולת השכנוע, הכישרון לסחוף אנשים לקבל את דעתך ולתמוך בך.
הסופיסטים > מאפיינים

הסופיסטים לא היו אסכולה במובן המקובל של המושג[דרושה הבהרה]; הם היו מורים מקצועיים שנדדו ברחבי יוון ואימצו שיטת לימוד שכונתה "פאידיאה". הסופיסטים לימדו את מי שידו הייתה משגת את הישגי המדע של אותה תקופה[דרוש מקור], כמו: מתמטיקה, אסטרונומיה, "חינוך הרוח" באמצעות מוזיקה ושירה. בעיקר שמו הסופיסטים דגש על תורת השכנוע – הרטוריקה (תורת הנאום) והדיאלקטיקה (אמנות הדיון). המקצועות שהם לימדו נחשבו למבוקשים, ונחשבה להכנה לקראת החיים כאזרחים בוגרים בשיטת הממשל הדמוקרטית של אתונה; בשיטה זו הייתה חשיבות רבה ליכולת להשפיע על אנשים רבים לקבל את דעתך. חלק מהסופיסטים נחשבים לפילוסופים בעצמם[דרושה הבהרה] (למשל פרותגורס).
עיסוקם של הסופיסטים במקצועות "רוח" ומיומנויות לחיזוק החברה נקשר לשורשי מדעי הרוח המודרניים.
הסופיסטים > הדור הראשון > פרוטגורס

עיקרי תורתו:
"האדם הוא מידת כל הדברים" – הכול נתון לפרשנות ואין "אמת" אחת.
האמת היא סובייקטיבית, האמת היא יחסית – לכל אחד יש את האמת שלו.
המחשבה משתנה מאדם לאדם ואין לה קנה מידה אחד.
הסופיסטים > הדור הראשון > גורגיאס

עיקרי תורתו:
אין שום דבר; אין "יש" טהור, אין אמת.
גם אם היה משהו, אי אפשר היה לתפוס אותו במחשבה, משום שההכרה לא מסוגלת לתפוס "יש טהור".
גם אם היה משהו ואפשר היה לתפוס אותו במחשבה, אי אפשר היה לתאר אותו – "השפה לא מסוגלת לתאר את האמת"; יש פער בין המחשבה לשפה.
הרטוריקה היא כלי לשכנוע אדם באמת מסוימת, ומתוך שאין ערך דווקא לאמירת האמת, כי האמת עצמה אינה ניתנת להשגה, השימוש ברטוריקה ובסילוף האמת מקבל את ערכו. בסופו של דבר, דרך הצגת הדברים חשובה יותר מהתוכן ומהאמת.
רלטיביזם – הכול יחסי; כל אדם הוא קנה מידה לכל דבר, לרבות בעיות מוסר ומדינה; על כן, אין משטר "מתאים" או "טבעי" ואין עיסוק נעלה יותר על האחר, אלא כשהם מועילים.
הסופיסטים > הדור השני

אנשי הדור השני של הסופיסטים התעסקו רבות בסוגיית פיסיס–נומוס (הטבע לעומת החוק) – האם על האדם להשמע לחוק האנושי או לחוק הטבעי (החזק שורד)? מה מהם יותר מוסרי? כלומר, מהו תוקפם של הסדר המדיני והמוסר, האם הם דברים טבעיים או מלאכותיים?
הנחת המוצא שלהם הייתה כי האדם הוא חיה השואפת למימוש יצריה. סופיסטים אלו עשו הפרדה בין הטבע (צרכיו הטבעיים של האדם – הרצון לכוח ולשליטה) לבין הנומוס (החוקים, הנורמות, התרבות). הנומוס הוא יציר מלאכותי של החברה ולכן הוא אינו חלק מן הטבע.
המתונים שבדור השני שללו את קיום המצב הטבעי, בו אין מוסר וכל אחד פועל על פי יצריו. הם הציעו שהאנשים יחליטו על אמנה חברתית שבסיסה הוא כיבוד חוקי החברה. הקיצונים שבדור טענו שמאחר ואין אמת מוחלטת – המשכנע הוא הצודק ובידיו יש הכוח. לטענתם, בחברה בה התבונה שולטת והכל צודקים יש להתמקד בשכנוע ולא בידע וכי זוהי הדרך היחידה להשגת כוח פוליטי והשפעה. הם ראו את העיקר בהשגת הכוח וההשפעה שנבעו מן השכנוע ולא בשכנוע עצמו. לפי תפיסה זו, המשטר הטבעי הוא זה של החזק – המשכנע, המלחמה ואי הצדק בה הם טבעיים ואילו התרבות, הנורמות והמוסר הם מלאכותיים ומוטב לאדם לא לוותר על התרבות ולהודות שמי שחזק ונלחם כדי להשיג כוח – הוא הפועל לפי הטבע. כך הם מאמינים שהחוקים הם כלי של החלשים להגביל את החזק, שצריך לפעול ללא התחשבות במבנה החברתי.
עמדה זו דוחה את היסוד התבוני באדם, שעיקרו שליטה עצמית, שיקול דעת וסבלנות, ומדגישה את היצר כיסוד העיקרי והמנחה את האדם בפעולותיו.
לקריאה נוספת

דברים והיפוכם – חיבור סופיסטי (הקדמה: טדי פסברג וננה אריאל | מיוונית: טדי פסברג), דחק, כרך יז', 2024.
הערות שוליים

↑  W. K. C. Guthrie, The Sophists, 1971, עמ' 27-28
1 2 3  מדעי הרוח, באתר אנציקלופדיה בריטניקה
| פילוסופיה קדם-סוקרטית |
| --- | --- | --- |
| האסכולה המילטית | תאלס • אנכסימנדרוס • אנכסימנס |  |
| האסכולה הפיתגוראית | פיתגורס • אלקמאון מקרוטון • היפאסוס • פילולאוס • ארכיטאס |  |
| אפסוס | הרקליטוס |  |
| האסכולה האלאטית | קסנופנס • פרמנידס • זנון מאליאה • מליסוס |  |
| האסכולה הפלורליסטית | אנכסגורס • ארכלאוס • אמפדוקלס |  |
| האסכולה האטומיסטית | לוקיפוס • דמוקריטוס |  |
| סופיזם | פרוטגורס • גורגיאס פרודיקוס • היפיאס • פרקידס • היפון • דיוגנס מאפולוניה |  |
ראו גם קטגוריה:פילוסופים קדם-סוקרטים
| --- | --- |
בקרת זהויות :  NDL: 00565692
פרנקי אבלון

| --- | --- |

 לידה:  18 בספטמבר 1940 (בן 84) פילדלפיה, ארצות הברית 
 שם לידה:  Francis Thomas Avalone 
 מדינה:  ארצות הברית 
 תקופת הפעילות:  מ-1951 
  אתר האינטרנט הרשמי של פרנקי אבלון
 
פרנסיס תומאס אבלון (באנגלית: Francis Thomas Avallone; נולד ב-18 בספטמבר 1940),  הידוע יותר בשם פרנקי אבלון (Frankie Avalon), הוא שחקן אמריקאי, זמר ואליל נוער לשעבר. לאבלון היו לו 31 סינגלים במצעד בילבורד בארצות הברית משנת 1958 ועד סוף 1962, כולל להיטים במקום הראשון במצעד: "Venus" ו"Why" ב-1959.
אבלון החל לשחק בסרטים בשנות ה-60; הוא התפרסם בהופעותיו בסרטי מסיבות החוף של שנות ה-60 והופעתו בתפקיד משנה בסרט המוזיקלי גריז משנת 1978, שבו הוא שר את השיר "Beauty School Dropout".
תחילת דרכו

אבלון נולד בפילדלפיה, פנסילבניה. הוא בנם של מרי וניקולס אבלון. אמו היגרה לארצות הברית מסיציליה. אביו היה קצב יליד פילדלפיה ובן למשפחת מהגרים מאיטליה.
קריירה > שנות ה-50

בדצמבר 1952, אבלון הופיע לראשונה בטלוויזיה האמריקנית כשהוא מנגן בחצוצרה במערכון "מסיבת חג המולד" בתוכניתו של ג'קי גליסון. שני סינגלים בהם אבלון מנגן בחצוצרה יצאו לאור בחברת X, חברה בת של RCA רקורדס בשנת 1954. הוא ניגן בחצוצרה גם בכמה משיריו שיצאו לאור בתקליטים אריכי נגן. כנער, הוא ניגן עם אליל נוער אחר, ,בובי ריידל, בלהקת Rocco and the Saints.
ב-1959, שירו "Venus", שיצא כסינגל, היה במקום הראשון במצעד במשך חמישה שבועות רצופים, ו"Why" שהיה הלהיט האחרון ששהה במקום הראשון ב-Billboard Hot 100 בשנות ה-50.
לאבלון היו 31 סינגלים שנכנסו למצעד הבילבורד בארצות הברית מ-1958 ועד סוף 1962, כולל השירים "Just Ask Your Heart" (מספר 7 בארצות הברית), "I'll Wait for You" (מספר 5 בארצות הברית), "Bobby Sox to Stockings" (מס' 8 בארצות הברית), ו"A Boy Without a Girl" (מספר 10 בארצות הברית). אבלון זכה להצלחה צנועה יותר בבריטניה, שם נכנסו למצעד ארבעה להיטים: "Why", " Ginger Bread ", "Venus" ו-"Don't Throw Away All These Teardrops". רוב להיטיו נכתבו או הופקו על ידי בוב מרקוצ'י, אשר עמד בראש חברת התקליטים Chancellor Records. אבלון הקדיש את רוב זמנו לפיתוח קריירת משחק, עובדה שגרעה מן הקריירה שלו כזמר. הלהיט "Why" בשנת 1959 היה להיטו האחרון בין 10 הגדולים.
הופעתו הראשונה של אבלון כשחקן בסרטים הראשון של אבלון הייתה הופעה קצרה בסרט "Jamboree", בשנת 1957, בו ניגן בחצוצרה ושר את "Teacher's Pet".
בסוף שנות ה-50, אלילי נוער קיבלו לעיתים קרובות תפקידי משנה בסרטים, לצד שחקנים גברים מבוגרים, זאת על מנת למשוך קהל צעיר יותר לבתי הקולנוע. כך לדוגמה הופיע ריקי נלסון בסרט ריו בראבו (1959). בתו של אלן לאד, שהייתה מעריצה של פרנקי אבלון, המליצה שיככב לצד אביה במערבון Guns of the Timberland (1960). אבלון שר בסרט שני שירים: "The Faithful Kind" ו-"Gee Whiz Whilikins Golly Gee"; שניהם יצאו לאור כסינגלים.
קריירה > שנות ה-60

עותק גולמי של הסרט Timberland נצפה על ידי ג'ון ויין, שחיפש שחקן צעיר לשחק את התפקיד "סמית'י" בסרטו האלמו (1960). כך לוהק אבלון לתפקידו השני בקולנוע. לאחר יצירת הסרט אמר ויין לעיתונות "לא נשמיט אפילו קטע אחד מכל סצנה שבה פרנקי מופיע. אני מאמין שהוא הכישרון הצעיר הטוב ביותר שראיתי מזה זמן רב". על כך אמר אבלון: "מר וויין אמר שאני כשרון טבעי בכל הנוגע למשחק". הוא הוסיף, "השאיפה שלי כשהייתי בן עשר הייתה להקה משלי כמו הארי ג'יימס. מעולם לא ציפיתי לדבר כזה... הייתי רוצה להיות מזוהה כזמר, רקדן ושחקן. אינני רוצה להיות רק דבר אחד."
"הייתי רוצה לפנות לבני נוער ומבוגרים, לכולם", אמר ב-1960.
לאחר "האלמו" גבר הביקוש לאבלון כשחקן. הוא דובב בשירה את הדמות הראשית בגרסה באנגלית של אנימה מוזיקלית יפנית, Alakazam the Great בשנת 1960, זאת לבקשת המפיץ האמריקאי של הסרט: American International Pictures, חברה עימה עבד לאורך שנים.
אבלון המשיך ושיחק בשורה ארוכה של סרטים בשנות ה-60, בעיקר בתפקידי משנה.
קריירה > שנות ה-70

ב-1976 אבלון הוציא גרסת דיסקו לשירו "ונוס". הוא הופיע כדמות בשם Teen Angel כזמר השר את "Beauty School Dropout" בגרסה הקולנועית משנת 1978 של המחזמר המחזמר גריז, כך התוודע אליו דור חדש של צופים.
קריירה > שנות ה-80

בשנת 1980 הופיע אבלון בסרט Blood Song בתפקיד פול פולי, רוצח סדרתי. הסרט צולם באוקטובר-נובמבר 1980 באורגון ויצא לאקרנים באוקטובר 1982.
אבלון הופיע גם בפרק "Poobah Doo Dah" בסדרת הטלוויזיה ימים מאושרים, שם שיחק בדמות עצמו ושר את להיטיו "Venus" ו-"Why".
במחצית השנייה של שנות ה-80 אבלון יזם סרט נוסף במסורת סרטי מסיבות חוף בהם הופיע בשנות ה-60. הסרט Back to the Beach, משנת 1987, אשר הופק בסרטי פרמאונט זכה להצלחה בינונית.
בשנת 1989 החל אבלון בשיווק מוצרי בריאות וקוסמטיקה תחת המותג שיצר: Frankie Avalon Products. הוא קידם את מוצריו ברשת טלוויזיה לקניות מהבית.
קריירה > שנות ה-90

אבלון הופיע בהופעת קמע, לצד רוברט דה נירו בסרט קזינו מ-1995.
קריירה > שנות ה-2000

אבלון כיכב בהפקה בימתית של "גריז" בתפקיד Teen Angel ובמופע הקומי Tony n' Tina's Wedding כקריקטורה של עצמו. ב-2007, הוא ביצע את "Beauty School Dropout" עם ארבע המתמודדות האחרונות לתפקיד סנדי בתוכנית הריאליטי Grease: You're the One that I Want! של רשת הטלוויזיה NBC.
ב-8 באפריל 2009, Avalon הופיע באמריקן איידול.
אבלון קיים מסע הופעות ממושך בשם "Dick Fox's Golden Boys", יחד עם אלילי הנוער של תחילת שנות ה-60 בפילדלפיה, פביאן ובובי ריידל.
ב-18 באוקטובר 2021 הופיע אבלון בתוכנית רוקדים עם כוכבים האמריקאית .
חיים אישיים

אבלון התחתן עם קתרין "קיי" דיבל ב-19 בינואר 1963. 
לזוג נולדו שמונה ילדים. בנו, פרנקי ג'וניור, שהופיע בסרט המקורי קראטה קיד .
מורשתו ואזכוריו בתרבות פופולרית

אבלון הוזכר בשיר "Old School Hollywood" של להקת המטאל סיסטם אוף אה דאון. השיר כביכול עוסק בחוויה של דארון מאלכיאן במשחק בייסבול סלבריטאים, בו התעלמו ממנו ומאבלון.
אבלון מוזכרת גם בשיר "It Takes Two", מתוך המחזמר הלהיט היירספריי, אותו שרה הדמות לינק לרקין, ובשיר של וו טאנג קלאן בשם "The CIty" המתייחס לחוויותיו כחלק מז'אנר סרטי מסיבות החוף ("רכב על הגל כמו פרנקי אבלון").
שירו "Venus" הופיע בעונה הרביעית של סדרת הטלוויזיה דקסטר בה דמותו של ג'ון לית'גו, ארתור מיטשל, מנגנת את השיר לזכר אחותו המנוחה. כמו כן, "Venus" מסומפל בסינגל של ניק ברטקה, "J'Adore Juin", משולב בצלילים מהסרט "הדירה" .
הערות שוליים

↑  Ouzounian, Richard (23 באוגוסט 2013). "Frankie Avalon on beach parties, the simplicity of the past, and Annette Funicello: The Big Interview". The Star. נבדק ב-13 ביולי 2020. {{cite news}}:  (עזרה)
1 2 3 4  Hal Erickson (2015). "Frankie Avalon". Movies & TV Dept. The New York Times. אורכב מ-המקור ב-27 בספטמבר 2015. נבדק ב-13 ביולי 2020. {{cite news}}:  (עזרה)
1 2  Colin Larkin, ed. (2002). The Virgin Encyclopedia of Fifties Music (third ed.). Virgin Books. pp. 25–26. ISBN 1-85227-937-0.
↑  "Golden boy Frankie Avalon returns home | News". Southphillyreview.com. 31 במאי 2012. אורכב מ-המקור ב-4 ביוני 2012. נבדק ב-29 במאי 2015. {{cite web}}:  (עזרה)
↑  "Westlake Village resident Frankie Avalon shares his family recipes".
↑  "X Records singles discography". Global Dog Productions. נבדק ב-17 בספטמבר 2013. {{cite web}}:  (עזרה)
↑  Roberts, David (2006). British Hit Singles & Albums (19th ed.). London: Guinness World Records Limited. p. 34. ISBN 1-904994-10-5.
↑  Bronson, Fred (1997). The Billboard Book of Number One Hits. Billboard Books. p. 62. ISBN 9780823076413.
↑  King, Susan (7 בינואר 2003). "The reluctant Angel". Los Angeles Times. {{cite news}}:  (עזרה)
↑  "On the Set of The Alamo". Texas Archive of the Moving Image. אורכב מ-המקור ב-17 ביולי 2019. נבדק ב-4 באוגוסט 2011. {{cite web}}:  (עזרה)
↑  Scheuer, Philip K. (6 אפר' 1960). "As Actor, Avalon Tops With Wayne: Frankie Signed for Repeats; 'West Side' Demands Unique". Los Angeles Times. p. C9. {{cite news}}:  (עזרה)
1 2  Alpert, Don (15 במאי 1960). "A Fledglings Goal: Frankie Avalon Aims High Frankie Avalon Grabs for Handful of Stars". Los Angeles Times. p. H11. {{cite news}}:  (עזרה)
↑  Crosby, John (19 ביוני 1960). "Now That Avalon's 20, He's Like a Little Adult". The Washington Post. p. G14. {{cite news}}:  (עזרה)
↑  Klady, Leonard (5 ביולי 1987). "Write The Wild Surf". Los Angeles Times. p. K21. נבדק ב-18 בדצמבר 2014. {{cite news}}:  (עזרה)
↑  "Chic Vintage Bride – Kay Deibel". Chic Vintage Bride. אורכב מ-המקור ב-11 באוגוסט 2014. {{cite web}}:  (עזרה)
↑  "Frank Burt Avalon". TVGuide.com (באנגלית). נבדק ב-2022-06-11.
↑  Trucks, Rob (4 באוגוסט 2005). "New School Hollywood". Phoenix New Times. נבדק ב-22 באוקטובר 2019. {{cite news}}:  (עזרה)
↑  "6 Things You Didn't Know About System of a Down's 'Mezmerize' and 'Hypnotize'". Revolver.com. 17 במאי 2018. נבדק ב-22 באוקטובר 2019. {{cite web}}:  (עזרה)
| --- | --- |
בקרת זהויות :  NLI: 987007420403705171  PLWABN: 9810700061105606  BNE: XX1375012  BnF: cb138909876 (data)  GND: 134318242  ISNI: 0000 0003 6859 2383  LCCN: n92113819  MusicBrainz: a21c1636-c622-48b7-bf6a-d9032645aa55  NKC: mzk2003204777  NTA: 071310088  SNAC: w6wm4rs1  VIAF: 84562229   WorldCat (עם VIAF): 84562229 
אבלון ב-1959
אבלון בהופעה ב-1960
אבלון ואנט פוניצ'לו בתקופת סדרת הסרטים "מסיבת חוף", ב-1965 לערך.
אבלון בשנת 2018
משאית מגה יונדאי

| --- | --- |

Hyundai Mega Truck
 מאפיינים כלליים
 נקרא גם:  Bering MD (קנדה, ארצות הברית)
 יצרן:  יונדאי מוטור
 שנות ייצור:  2004 - הווה
 הרכבה:  קוריאה הדרומית קוריאה הדרומית
 מודל קודם:  Hyundai Super Truck Medium (אנ')
 מרכב:  מנוע קדמי, הנעה אחורית
 פלטפורמה:  Bering MD
 אורך:  7,010-10,825 מ"מ
 רוחב:  2,260 מ"מ (4.5 טון מקוצר, ציר ארוך, ציר ארוך נוסף)  2,420 מ"מ (5 טון מקוצר, ציר ארוך, ציר ארוך במיוחד)  2,495 מ"מ (ציר ארוך נוסף)
 גובה:  2,660-3,105 מ"מ
 משקל:  4.9-8.3 טון
 בסיס גלגלים:  3,845 מ"מ (ציר קצר)  4,260 מ"מ (ציר ארוך)  4,895 מ"מ (ציר ארוך נוסף)  5,395 מ"מ (ציר ארוך נוסף פלוס)  5,695 מ"מ (ציר ארוך נוסף פלוס)
 מפרט טכני
 מנוע:  6 צילינדרים, המפיק 196 כ"ס, 225 כ"ס, 235 כ"ס, 250 כ"ס, 260 כ"ס, 280 כ"ס מנועי דיזל מתוצרת "יונדאי" סדרה "Hyundai K-Engine"  6 צילינדרים, 5.9 ליטר, 6.3 ליטר, 7.6 ליטר, 7.8 ליטר (משנת 2008) (מנועי דיזל)
 הילוכים:  תמסורת ידנית - 6 מהירויות (יונדאי דימוס / ZF 6S1000)  תמסורת אוטומטית תוצרת "Allison/ZF"
משאית מגה יונדאי (בקוריאנית: 현대 메가트럭, באנגלית: Hyundai Mega Truck, קרוי גם: Bering MD בקנדה ובארצות הברית) הם קשת רחבה של דגמי משאיות אשר מיוצרים על ידי יצרנית כלי הרכב הדרום-קוריאנית יונדאי מוטור משנת 2004.
המנועים אשר הורכבו במשאיות היו מסוג דיזל.
דורות

דור ראשון - מאי 2004 - ינואר 2017
דור שני - ינואר 2017 ~ ספטמבר 2019
דור שלישי - מספטמבר 2019
סדרות

4.5 טון - ציר קצר
4.5 טון - ציר ארוך
4.5 טון - ציר אולטרה ארוך
5 טון - ציר קצר
5 טון - ציר ארוך
5 טון - ציר אולטרה ארוך
5 טון - ציר אולטרה ארוך פלוס
5 טון - משאית לאיסוף אשפה
סדרות > מדגמי דור שני

"WR-B" (4.5 טון / 5 טון / 7 טון)
"WR-F" (4.5 טון / 5 טון ציר ארוך)
"WR-H" (4.5 טון / 5 טון ציר ארוך במיוחד)
"WR-K" (4.5 טון / 5 טון ציר ארוך נוסף פלוס)
"WR-L" (4.5 טון / 5 טון ציר ארוך נוסף פלוס / 7.4 טון)
"WR-P" (4.5 טון / מכסה רוחב 5 טון / 7.6 טון)
"WR-Q" (מכסה רוחב 4.5 טון / 5 טון / 8.3 טון)
תמונות

"משאית מגה יונדאי"
"משאית מגה יונדאי" - מכלית (משאית)
"משאית מגה יונדאי"
"משאית מגה יונדאי"
"משאית מגה יונדאי"
"משאית מגה יונדאי"
"משאית מגה יונדאי"
"משאית מגה יונדאי" - כבאית
"משאית מגה יונדאי" - כבאית
"משאית מגה יונדאי" - כבאית
"משאית מגה יונדאי" - כבאית
ראו גם

יונדאי מוטור
יונדאי טראגו